Diari Oficial de la Generalitat Valenciana


Sumari del DOGV 7336, del 11-08-2014 (2014/7633)

DECRET 133/2014, de 8 d'agost, del Consell, pel qual s'aprova el Reglament del Consell Valencià de l'Emprenedor.
----------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2014/08/08/133**

### Versions

 06/05/2017 - Actualitat  Text inicial: 12/08/2014 - 05/05/2017 

### Dades del document

Número de DOGV
:   7336

Data del DOGV
:   11-08-2014

Secció del DOGV
:   I. DISPOSICIONS GENERALS

Número del document
:   2014/7633


Data del document
:   08-08-2014

Organisme emissor
:   Conselleria d'Economia, Indústria, Turisme i Ocupació

Tipus de document
:   Decret

Anàlisi jurídica

 Descriptors 

:   * Conselleria d'Economia, Indústria, Turisme i Ocupació
    * professió independent
    * política d'ocupació
    * lluita contra l'atur
    * legislació
    * organització administrativa
    * reglament intern

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Última revisió 06.05.2017**

**D****ecret 133/2014, de 8 d'agost, del Consell, pel qual s'aprova el Reglament del Consell Valencià de l'Emprenedor.**

**[(DOGV núm. 7336 de 11.08.2014)](http://www.dogv.gva.es/datos/2014/08/11/pdf/2014_7633.pdf)** **Ref. 007204/2014**

PREÀMBUL

 

A l’empara de l’article 49.1.1a de l’Estatut d’Autonomia de la Comunitat Valenciana l’organització del Consell s’ha vist modificada mitjançant el Decret 9/2014, de 12 de juny, del president de la Generalitat, pel qual determina les conselleries en què s’organitza l’Administració de la Generalitat.

El Decret 193/2013, de 20 de desembre, del Consell, pel qual s’aprova el Reglament Orgànic i Funcional de la Conselleria d’Economia, Indústria, Turisme i Ocupació, assigna a la Secretaria Autonómica d’Economia i Ocupació, entre altres, les funcions relatives a la matèria de treball i emprenedoria, foment de l’ocupació, del cooperativisme i de l’economia social. L’article 11 assigna a la Direcció General d’Economia, entre altres funcions, la promoció de l’emprenedoria.

La Llei 2/2012, de 14 de juny, de la Generalitat, de Mesures Urgents de Suport a la Iniciativa Empresarial i els Emprenedors, Microempreses i Xicotetes i Mitjanes Empreses de la Comunitat Valenciana, fixa el marc normatiu per a promoure l’activitat económica, la iniciativa empresarial i la creació d’ocupació a través dels emprenedors, les micro, xicotetes i mitjanes empreses.

En el capítol IV, Mesures organitzatives i de coordinació en suport als emprenedors, l’article 12.1 crea el Consell Valencià de l’Emprenedor com a màxim órgan interdepartamental de coordinació i consulta, amb participació social, en matèria d’impuls de les polítiques de suport als emprenedors, i alhora establix que reglamentàriament se’n determinaran les funcions, estructura administrativa, adscripció i funcionament.

En l’apartat 2 del mateix article 12 s’establix que el Consell Valencià de l’Emprenedor estarà compost per representants de les administracions públiques i de les institucions acadèmiques, socials i económiques relacionades amb la cultura i el foment de l’emprenedoria en l’àmbit de la Comunitat Valenciana.

Este decret es dicta a l’empara les competències atribuïdes pels articles 49.3 i 52.1 de l’Estatut d’Autonomia de la Comunitat Valenciana; de l’article 18.f de la Llei 5/1983, de 30 de desembre, de la Generalitat, del Consell; i l’article 12 de la Llei 2/2012, de 14 de juny, de la Generalitat.

En virtut del que s’hi exposa, a proposta del conseller d’Economia, Indústria, Turisme i Ocupació, conforme amb el Consell Jurídic Consultiu de la Comunitat Valenciana i amb la deliberació prèvia del Consell, en la reunió del dia 8 d’agost de 2014,

 

DECRETE

 

**Article únic. Aprovació del Reglament del Consell Valencià de l****’Emprenedor**

S’aprova el Reglament del Consell Valencià de l’Emprenedor, órgan de coordinació i consulta de les actuacions de l’Administració de la Generalitat en les matèries de foment dels emprenedors, microempreses i xicotetes i mitjanes empreses (pime) de la Comunitat Valenciana, el text del qual s’incorpora com a annex a este decret.

 

DISPOSICIONS ADDICIONALS ****[1]****

 

**Primera. Propostes de nomenaments**

En el termini de dos mesos, des de l'entrada en vigor d'aquest decret, els órgans, organitzacions i institucions corresponents realitzaran la proposta a la conselleria competent en matèria de foment de l'emprenedoria de les persones que formen part del Consell Valencià de l'Emprenedor per al seu nomenament per la persona titular de l'esmentada conselleria.

**Segona. Incidència económica**

L'aplicació i desenvolupament d'aquest decret no podrà tindre cap incidència en la dotació dels capítols de despesa assignada a la conselleria competent en matèria de foment de l'emprenedoria, i, en tot cas, haurà de ser atesa amb els mitjans personals i materials d'aquesta conselleria.

 

**Tercera. De la substitució d****’órgans**

En defecte de l’existència de secretaria autonómica les referències contingudes a l’órgan esmentat en els articles 2.2, 3.2 i 6.1.a del Reglament incorporat com a annex al present decret, s’entendran fetes a la direcció general amb competències en la matèria.

 

DISPOSICIONS FINALS

**Primera. Desenvolupament normatiu** ****[2]****

Es faculta la persona titular de la conselleria amb competències en matèria de foment de l'emprenedoria per a dictar totes les disposicions i instruccions que calguen o siguen convenients per a l'aplicació i desenvolupament d'aquest decret.

 

**Segona. Entrada en vigor**

El present decret entrarà en vigor l’endemà de la publicació en el Diari Oficial de la Comunitat Valenciana.

 

 

València, 8 d’agost de 2014

 

 

El president de la Generalitat,

ALBERTO FABRA PART

 

El conseller d’Economia, Indústria, Turisme i Ocupació,

MÁXIMO BUCH TORRALVA

 

 

ANNEX  
 Reglament del Consell Valencià de l’Emprenedor

 

**Article 1. Naturalesa i funcions** ****[3]****

El Consell Valencià de l’Emprenedor és un órgan col·legiat de caràcter consultiu a què correspon impulsar el foment de l’emprenedoria entre les polítiques i accions de la Generalitat. Per a aixó el Consell tindrà les funcions següents:

1. Estudiar i determinar les necessitats de mercat a la Comunitat Valenciana, de present i futur, a fi d'adaptar les mesures de foment de l'emprenedoria i suport a les persones emprenedores, en què es definisquen plantejaments d'anticipació i gestió del canvi de les polítiques d'emprenedoria de la Generalitat.

2 Proposar millores de les polítiques d’emprenedoria existents amb l’objectiu d’adaptar-les i augmentar la seua eficàcia davant de noves situacions i realitats.

3. Proposar mesures d’agilització de tràmits per a facilitar la posada en marxa i funcionament d’empreses i treballadors autónoms.

4. Impulsar la cooperació i coordinació amb altres órgans anàlegs d'àmbit estatal, autonómic, local o si és el cas internacional, i analitzar les bones pràctiques i casos d'èxit d'aquests órgans que puguen ser adaptats en l'àmbit de la Comunitat Valenciana.

5. Rebre i demanar del Consell informació sobre els processos de simplificació normativa i administrativa que es duguen a terme relacionats amb la matèria, així com proposar mesures reguladores respecte d’aixó, a fi de facilitar la posada en marxa d’establiments comercials i instal·lacions industrials i l’exercici d’activitats económiques.

6. Estudiar i proposar possibles mecanismes de finançament públic o privat, que faciliten als emprenedors la posada en marxa i funcionament d’una activitat.

7.Promoure la col·laboració publica i privada per a impulsar l'emprenedoria.

8. Qualsevol altra funció relacionada amb l'àmbit de les seues competències. ****[4]****

 

**Article 2. Dependència orgànica**

1.El Consell Valencià de l'Emprenedor estarà adscrit a la conselleria que tinga atribuïdes les competències en matèria de foment de l'emprenedoria. ****[5]****

2. Proporcionarà al Consell suport administratiu una de les unitats dependents de la secretaria autonómica que tinga atribuïdes les competències en matèria d’emprenedoria.

 

**Article 3. Composició** ****[6]****

El Consell estarà integrat pels membres següents:

1. Presidència: l'exercirà la persona titular de la conselleria competent en matèria de foment de l'emprenedoria.

2. Vicepresidència: l'ocuparà la persona titular de la secretaria autonómica amb competències en matèria d'emprenedoria, a qui correspondrà presidir el Consell en cas d'absència, vacant, malaltia o una altra causa legal, de la Presidència.

3. Vocalies:

a) Una persona alt càrrec de cadascuna de les conselleries competents en les matèries d'ocupació, d'educació, indústria i competitivitat empresarial, agricultura, dona, joventut, modernització i simplificació administrativa, turisme, tributs i finançament empresarial que componguen en cada moment el Consell, designat pel seu titular.

b) Un rector o rectora de les universitats públiques de la Comunitat Valenciana.

c) La persona que tinga la Presidència de Consell Social de les universitats públiques de la Comunitat Valenciana.

d) La persona que ocupe la Presidència de la Xarxa d'Instituts Tecnológics de la Comunitat Valenciana (REDIT).

e) La persona que ocupe la Presidència del Consell de Cambres de Comerç, Indústria i Navegació de la Comunitat Valenciana.

f) Quatre persones representants de les associacions empresarials valencianes més representatives a nivell territorial.

g) Un o una representant de la Federació d'Associacions de Joves Empresaris de la Comunitat Valenciana.

h) Una persona representant de la Confederació de Cooperatives de la Comunitat Valenciana.

i) Una persona representant de les associacions de treballadors i treballadores autónoms inscrites en el corresponent registre de la Comunitat Valenciana.

j) Tres persones amb una reconeguda trajectória en l'àmbit de l'emprenedoria nacional i internacional nomenats pel president d'aquest Consell.

k) Una persona representant de la Federació Valenciana de Municipis i Províncies

l) Una persona representant de la Xarxa de Parcs Científics de la Comunitat Valenciana

ll) Una persona representant de la Xarxa de Centres Europeus d'Empreses Innovadores de la Comunitat Valenciana.

Les persones esmentades en els paràgrafs f, g, h, i, k, l i ll seran designades d'acord amb els estatuts o normes internes de les seues respectives organitzacions i la seua proposta podrà anar acompanyada del nomenament del seu suplent.

4. Secretaria: l'exercirà la persona titular de la direcció general amb competències en emprenedoria, amb veu i vot en les deliberacions. En cas d'absència, vacant, malaltia o una altra causa legal, serà substituïda per la persona vocal, alt càrrec especificat en l'apartat 3.a designada per la persona titular de la conselleria amb competències en matèria de foment de l'emprenedoria.

 

**Article 4. Funcionament**

El Consell Valencià de l’Emprenedor funcionarà en ple o en comissió executiva.

 

**Article 5. Ple**

1. El Consell es reunirà en ple, amb caràcter ordinari, com a mínim una vegada a l’any, i amb caràcter extraordinari, a iniciativa de la presidència o a proposta de la majoria absoluta dels seus membres.

2. El ple estarà compost per la totalitat dels seus membres. En tot cas, el quórum per a la seua vàlida constitució requerirà, en primera convocatória, la presència de les persones que tingen atribuïda la presidència i la secretaria, o persones que els substituïsquen i la mitat dels seus membres. En segona convocatória bastarà la presència de les persones que tingen atribuïda la presidència, la secretaria, o persones que els substituïsquen i, almenys, la tercera part dels seus membres.

3. Les convocatóries, les sessions, l’adopció d’acords i, en general, el règim de funcionament es regiran per alló que s’ha disposat per als órgans col·legiats en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.

4. A les sessions del ple del Consell podran assistir les persones responsables d’órgans directius de les distintes conselleries en què s’organitza l’administració de la Generalitat, que no en siguen membres, amb veu i sense vot, a petició de la presidència.

 

**Article 6. Comissió executiva** ****[7]****

1. La Comissió Executiva del Consell estarà formada per:

a) Presidència: la persona titular de la secretaria autonómica competent en matèria d'emprenedoria.

b) Secretaria: persona funcionària de la Subdirecció General d'Economia Social i Emprenedoria, amb categoria, almenys, de direcció de servei.

c) Les vocalies especificades en l'article 3.3.a, i la Secretaria d'aquest Consell.

2. En cas d'absència, vacant, malaltia o una altra causa legal de la persona titular de la Presidència, serà substituïda per la persona, alt càrrec, que determine el titular de la conselleria amb competències en matèria de foment de l'emprenedoria.

3. La comissió executiva es reunirà a petició de la seua presidència o de la majoria dels seus membres.

4. A petició de la seua Presidència, a les sessions de la Comissió Executiva podran assistir, amb veu i sense vot, les persones responsables d'órgans directius de les diferents conselleries en les quals s'organitza l'Administració de la Generalitat, així com representants d'altres entitats integrants del Consell Valencià de l'Emprenedor.

 

**Article 7. Funcions de la comissió executiva**

Seran funcions de la comissió executiva:

1. Seguiment dels acords adoptats pel ple del Consell.

2. Seguiment de les actuacions de foment de l’emprenedoria de la Generalitat.

3. Seguiment i informació al ple sobre els processos de simplificació normativa i administrativa que es duguen a terme relacionats amb la matèria.

4. Aquelles altres que el ple del Consell li atribuïsca.

 

**Article 8. Indemnitzacions**

La presidència i els vocals del Consell Valencià de l’Emprenedor no percebran cap retribució pels seus servicis. 

 

---

****[1]****Disposicions addicionals primera i segona redactades pel **[Decret 55/2017, de 28 d'abril, del Consell](http://www.dogv.gva.es/va/disposicio?sig=003844/2017&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D003844/2017)**, pel qual es modifica el Decret 133/2014, de 8 d'agost, del Consell, pel qual s'aprova el Reglament del Consell Valencià de l'Emprenedor (DOGV núm. 8033 de 05.05.2017) Ref. Base de dades 003844/2017.

****[2]****Disposició final primera redactada pel **[Decret 55/2017, de 28 d'abril, del Consell](http://www.dogv.gva.es/va/disposicio?sig=003844/2017&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D003844/2017)**.

****[3]****Apartats 1, 4 i 7 de l’article 1, redactats pel **[Decret 55/2017, de 28 d'abril, del Consell](http://www.dogv.gva.es/va/disposicio?sig=003844/2017&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D003844/2017)**.

****[4]****Apartat 8 de l'article 1, introduït pel **[Decret 55/2017, de 28 d'abril, del Consell](http://www.dogv.gva.es/va/disposicio?sig=003844/2017&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D003844/2017)**.

****[5]****Apartat 1 de l'article 2, redactat pel **[Decret 55/2017, de 28 d'abril, del Consell](http://www.dogv.gva.es/va/disposicio?sig=003844/2017&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D003844/2017)**.

****[6]****Redacció que fa el **[Decret 55/2017, de 28 d'abril, del Consell](http://www.dogv.gva.es/va/disposicio?sig=003844/2017&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D003844/2017)**.

****[7]****Apartats 1, 2 i 4,de l’article 6 redactats pel **[Decret 55/2017, de 28 d'abril, del Consell](http://www.dogv.gva.es/va/disposicio?sig=003844/2017&url_lista=%26CHK_TEXTO_LIBRE%3D1%26tipo_search%3Dlegislacion%26num_tipo%3D9%26signatura%3D003844/2017)**.


Còpia Permalink ELI